Bukumirsko jezero
Bukumirsko jezero, glacijalno jezero u Kučkoj krajini, na istočnom dijelu Crne Gore, obuhvaća 19 320 m2, dugo 210 m, široko 130 m, duboko do 16,8 m. Duljina jezerske obale iznosi 585 m. Leži na morenskoj prečagi između Torača, Zagona i Đebeze na visini od 1448 m. Vodom se puni putem oborina, otapanjem snijega i iz povremenih izvora s katuna Ivanovića. Nivo vode u jezeru ima neznatne oscilacije koje iznose do jednog metra. Oko 15 % jezera obraslo je barskim biljem koje je u ekspanziji. Voda je u jezeru alkalna.

Bukumirsko jezero je stanište crnogorskog daždevnjaka (Triturus alpestris montenegrinus), endemske vrste koju je 1951. otkrio i prvi opisao Milutin Radovanović. Ova podvrsta planinskog mrmoljka (Triturus alpestris), u narodu poznata kao »žmigavac«, gotovo je iščezla iz jezera zbog višekratna poribljavanja jezera.

Prema narodnoj predaji, jezero je ime dobilo po Bukumirima, nomadskom narodu koji je živio uokolo jezera. Do jezera vodi 50-ak kilometara dug asfaltirani put od Podgorice preko Meduna, Ubala, Kržanje i Stravča.

Vidi još 

 Rikavačko jezero

Referencije

Eksterni linkovi 

 Bukumirsko jezero: Legenda o Bukumirima i Bukumirskom jezeru
 Putopis: Kučka krajina i Bukumirsko jezero – Fotografije
 Povratak montenegrinusa u Bukumirsko jezero 

Jezera u Crnoj Gori